2 หลักทรัพย์ติด Cash Balance เริ่มสัปดาห์หน้า
ตลท.จับ ASN,EE เข้า Cash Balance มีผล 20 มิ.ย.-29 ก.ค.นี้ ขณะที่ขยายช่วงดำเนินการ SUPER, SUPER-W3 มีผล 20 มิ.ย.- 8 ก.ค.59
17 มิ.ย. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขายระดับ 1 : Cash Balance ดังนี้ บริษัท เอเอสเอ็น โบรกเกอร์ จำกัด (มหาชน) หรือ ASN ,บริษัท อีเทอเนิล เอนเนอยี จำกัด (มหาชน) หรือ EE โดยให้มีผลตั้งแต่วันที่ 20 มิ.ย. 2559 สิ้นสุดวันที่ 29 ก.ค. 2559
ขณะที่ขยายช่วงดำเนินการบริษัท ซุปเปอร์บล๊อก จำกัด (มหาชน) หรือ SUPER และใบสำคัญแสดงสิทธิในการจองซื้อหุ้นสามัญ ของบริษัท ซุปเปอร์บล๊อก จำกัด (มหาชน) ครั้งที่ 3 หรือ SUPER-W3 มีผลวันที่ 20 มิ.ย. 2559 สิ้นสุดวันที่ 8 ก.ค. 2559